./data/phi0474/phi005/phi0474.phi005.perseus-lat2.xml
M. Tullius Cicero
SCIS METELLVM SAPIENTEM ESSE  hoc vero ferri iam non potest, inrideri viri optimi, L  Metelli, ingenium et contemni ac despici a fugitivo Timarchide  SI VOLTEIVM HABEBIS, OMNIA LVDIBVNDVS  CONFICIES  hic vehementer errat Timarchides, qui aut Volteium pecunia  corrumpi putet posse, aut Metellum unius arbitratu gerere praeturam, sed errat coniectura domestica  quia multos et per se et per alios multa  ludibundos apud Verrem effecisse vidit, ad omnis eosdem patere aditus arbitratur  facilius vos efficiebatis ludibundi quae volebatis a Verre, quod multa eius ludorum genera noratis  INCVLCATVM EST METELLO ET VOLTEIO TE ARATORES EVERTISSE  quis istuc Apronio attribuebat, cum aratorem aliquem everterat, aut Timarchidi, cum ob iudicandum aut decernendum aut imperandum aliquid aut remittendum pecuniam acceperat, aut Sextio lictori, cum aliquem innocentem securi percusserat? nemo; omnes ei tum attribuebant quem nunc condemnari volunt